Geelmuyden var stortingsrepresentant for Bergen by 1901–03 og for Kalfaret krets i Bergen 1916–18. Den første perioden var han medlem av jernbanekomiteen, den andre av budsjettkomiteen og av Lagtinget. I 1917 var han formann i en spesialkomite om lønnregulering for statsansatte. Han var stortingsvalgt medlem av Nansenfondets styre fra 1918 til 1935 og satt ellers i en rekke departmentsoppnevnte komiteer.